
Nr. 11206/20.08.2026
A N U N Ţ

DIRECŢIA DE ASISTENŢĂ SOCIALĂ VOLUNTARI organizează în data de 16.09.2026 concurs de recrutare conform prevederilor H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, astfel:
– 1 post funcție contractuală de execuție vacantă – inspector de specialitate debutant, pe perioadă nedeterminată, cu normă întreagă de 8 ore/zi, 40 ore/săptămănă, în cadrul Compartimentului Resurse Umane – Serviciul Financiar Contabil, Resurse Umane și Administrativ – Direcția de Asistență Socială Voluntari. 

Condiţii specifice de participare la concurs:

-   studii universitare de licenţă absolvite cu diplomă de licenţă sau echivalentă;
    -   domeniu de studiu: științe juridice/științe administrative/științe sociale; 
    -   vechime în specialitatea studiilor: nu se cere
Bibliografia și Tematica:

· Titlul I – Titlul VIII din Constituţia României din 21 noiembrie 1991, republicată, actualizată cu modificările şi completările ulterioare;

· Capitolul I – Capitolul IV din Ordonanța Guvernului nr. 137/2000 privind prevenirea și sancționarea tuturor formelor de descriminare republicată, actualizată cu modificările şi completările ulterioare;

· Capitolul I – Capitolul VIII din Legea 202/2002 privind egalitatea de șanse și de tratament între femei și bărbați, republicată, actualizată cu modificările şi completările ulterioare;

· Capitolul I – Capitolul VI din Legea nr. 292/2011, a asistenţei sociale, actualizată cu modificările şi completările ulterioare;

· Titlul I – XIII din Legea nr. 53/2003 privind Codul Muncii, republicată, actualizată cu modificările şi completările ulterioare;
Documente necesare la înscrierea dosarului de concurs (valabile pentru toate posturile menționate mai sus) sunt:

a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) certificat de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) documentul de evaluare psihologică;  

j) curriculum vitae, model comun european.
NOTA: Copiile de pe actele prevăzute mai sus se prezintă însoțite de documentele originale, care se certifică pentru conformitatea cu originalul de către secretariatul comisiei de concurs, sau în copii legalizate
Condiţii generale de participare la concurs:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 privind Codul Muncii, republicată, actualizată cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019  privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin.(1) lit. h).
În conformitate cu prevederile din H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, actualizată cu modificările și completările ulterioare, calendarul de desfășurare a concursului este:

· Locul de depunere a dosarelor este la sediul Direcției de Asistenţă Socială Voluntari din str. Cireșului nr. 12, orașul Voluntari, judeţul Ilfov, etajul 3, de luni până joi, orele 08.00 – 16.30, vineri orele 08.00–14.00, persoană de contact doamna Cercel Viorica, secretar comisie/concurs, telefon: 031/425.16.64/0756.714.192, email: resurseumane@das-voluntari.ro
-   Dosarele de înscriere la concurs se depun în termen de 10 zile lucrătoare de la data afișării anunțului, respectiv în intervalul 24.08.2026–04.09.2026 (data limită de depunere a dosarelor de concurs este 04.09.2026, orele 14.00).
-   Selecția dosarelor depuse de candidați va avea loc în termen de maxim două zile lucrătoare de la data de depunerere a dosarelor, respectiv în intervalul 07–08.09.2026.

-  Afișarea rezultatelor selecţiei dosarelor de concurs se face în termen de maxim o zi lucrătoare de la expirarea termenului de selecţiei a dosarelor de concurs, respectiv în data de 09.09.2026.
 -    Proba scrisă se va susține în data de 16.09.2026, orele 10.00, la sediul Direcției de Asistenţă   Socială Voluntari din str. Cireșului nr. 12, orașul Voluntari, judeţul Ilfov, etajul 2.
-   Proba interviu se va susține în termen de maxim patru zile lucrătoare de la data susținerii probei scrise după caz, data și ora susținerii interviului se afișează odată cu rezultatul probei scrise.

Se consideră admis candidatul care a obținut cel mai mare punctaj dintre candidații care au concurat, cu condiția ca acesta să fi obținut punctajul minim necesar.

Candidații nemulțumiți de rezultatele obținute la selecția dosarelor, proba scrisă, interviu, după caz, pot depune contestație la Compartimentul Resurse Umane – Direcția de Asistenţă Socială Voluntari din str. Cireșului nr. 12, orașul Voluntari, judeţul Ilfov, etajul 3, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului de la proba scrisă, proba interviu, sub sancțiunea decăderii din acest drept.
Termenul de soluționare a contestațiilor este de o zi lucrătoare de la expirarea termenului de depunere a contestațiilor.
Candidații pot contesta numai punctajul propriu obținut.
Documentele depuse la dosarul de concurs în original se înapoiază candidaților declarați „respins”, la solicitarea scrisă a acestora.
Secretarul comisiei de concurs şi comisiei de contestaţii va fi doamna Cercel Viorica – Inspector – Compartimentul Resurse Umane – Serviciul Financiar Contabil, Resurse Umane și Administrativ din cadrul Direcţiei de Asistenţă Socială Voluntari.

Comunicarea rezultatelor la fiecare probă a concursului se realizează prin afișare la sediul Direcției de Asistenţă Socială Voluntari din str. Cireşului nr. 12, oraşul Voluntari, judeţul Ilfov și pe pagina de internet a instituției, respectiv www.das-voluntari.ro, în termen de o zi lucrătoare de la data finalizării probei și va conține punctajul obținut, cât și mențiunea „admis” sau „respins”.

DIRECTOR EXECUTIV,
Daniela LAZĂR

                                                                                                   Întocmit,

Compartimentul Resurse Umane,                                   
                                                                                                  Inspector superior,

                                                                                                 Viorica CERCEL

